Uredba Komisije (EGS) št. 1592/71

z dne 23. julija 1971

o uvrstitvi blaga v tarifno številko 68.08 skupne carinske tarife

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 97/69 [1] z dne 16. januarja 1969 o ukrepih, ki jih je treba sprejeti za enotno uporabo nomenklature skupne carinske tarife in zlasti člena 3 Uredbe,

ker se skupna carinska tarifa iz priloge k Uredbi Sveta (EGS) št. 1/71 [2] z dne 17. decembra 1970, kot je bila nazadnje spremenjena z Uredbo (EGS) št. 1528/71 [3] z dne 12. julija 1971, nanaša v tarifni številki 48.07 med drugim na papir in karton, premazana s katranom, bitumnom, asfaltom, ojačena ali ne, prevlečena s peskom ali podobnimi izdelki ali ne, v zvitkih ali listih, in v tarifni številki 68.08 na izdelke iz asfalta ali iz podobnih materialov (na primer naftnega bitumna ali premogove katranske smole);

ker je z Uredbo (EGS) št. 1203/70 [4] z dne 26. junija 1970 Komisija sprejela določbe za uporabo nomenklature skupne carinske tarife z namenom določiti kriterij za uvrstitev zadevnih izdelkov; ker je v njej omenjeni kriterij temeljil na celotni masi navedenih izdelkov in je bila meja določena točno pri 3000 gramih na kvadratni meter;

ker so izkušnje pokazale, da zgornji kriterij ne omogoča v zadostni meri upoštevanja materiala, ki zadevnim izdelkom daje njihovo bistveno značilnost; ker je treba z vidika novosti tehničnega napredka pri izdelovanju navedenih izdelkov poiskati druge kriterije za uvrščanje, ki bi v večji meri ustrezali gospodarskim dejstvom in posebni funkciji zadevnih izdelkov;

ker je ustrezno določiti, ali so zadevni proizvodi zaradi postopkov, katerih predmet so bili, izgubili značilno naravo proizvodov, ki so zajeti v poglavju 48 ali ne; ker je treba v skladu s splošnim pravilom 3(b) za razlago nomenklature skupne carinske tarife izdelke obravnavati, kot da so izgubili značilno naravo izdelkov, ki so zajeti v poglavju 48, ko je njihova osnova, impregnirana z asfaltom ali podobnim izdelkom ali ne, prevlečena na obeh straneh s slojem navedenega materiala ali potopljena v isti material;

ker je treba za uporabo zgoraj navedenega kriterija Uredbo (EGS) št. 1203/70 razveljaviti;

ker so ukrepi, predvideni s to uredbo, v skladu z mnenjem Odbora za nomenklaturo skupne carinske tarife,

SPREJELA NASLEDNJO UREDBO:

Člen 1

Materiali za prekrivanje (zlasti za strehe) v zvitkih ali v obliki plošč ali listov, rezani po meri ali v določeni obliki ali ne (na primer kot skodle ali prekrivne plošče), ki so sestavljeni iz papirja ali strešne lepenke, impregnirani z asfaltom ali podobnimi izdelki ali ne, vendar prevlečeni na obeh straneh s slojem navedenega materiala ali potopljeni v naveden material, prevlečeni ali ne z mineralnimi snovmi (peskom, odpadki iz skrilavcev, kamni, itd.) ali na eni strani, prevlečeni s tankim slojem kovine (zlasti z bakrom ali aluminijem), so zajeti v tarifni številki skupne carinske tarife:

68.08 | Izdelki iz asfalta ali podobnega material (na primer, iz naftnega bitumna ali premogove katranske smole) |

Člen 2

Uredba Komisije (EGS) št. 1203/70 z dne 26. junija 1970 se s tem razveljavi. Ta uredba začne veljati osmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 23. julija 1971

Za Komisijo

Franco M. Malfatti

Predsednik

[1] UL L 14, 21.1.1969, str. 1.

[2] UL L 1, 1.1.1971, str. 1.

[3] UL L 162, 20.7.1971, str. 1.

[4] UL L 140, 27.6.1970, str. 15.

--------------------------------------------------